Megalodon (elokuva)

Megalodon () on vuonna 2018 ensi-iltansa saanut tieteiselokuva, jonka ohjasi Jon Turteltaub ja käsikirjoittivat Dean Geirgaris, Jon Hoeber ja Erich Hoeber. Pääosissa esiintyvät Jason Statham, Li Bingbing, Rainn Wilson, Ruby Rose, Winston Chao ja Cliff Curtis. Elokuva ilmestyi teattereihin Yhdysvalloissa 10. elokuuta 2018 ja Suomessa 31. elokuuta 2018.

Juoni
Syvänmeren pelastussukeltaja Jonas Taylor (Statham) on pelastamassa tiiminsä kanssa ydinsukellusveneen miehistöä, kun tehtävä pitää keskeyttää sukellusveneen kohdatessa ongelmia. Taylorin mukaan ongelmien syynä on merenpohjalla elävä iso eläin. Kukaan ei tätä usko ja Taylor leimataan hulluksi.

Viisi vuotta myöhemmin kansainvälisen merenalaisen tarkkailuohjelman sukellusvene on tutkimassa merenpohjaa. Tutkimusmatkan aikana sukellusvene joutuu ongelmiin ja uppoaa toimintakunnottomana pohjalle, kun tunnistamaton eliö hyökkää alusta kohti. Pelastaakseen sukellusveneen miehistön, tutkijaryhmä päättää turvautua Taylorin apuun.

Pelastusretken aikana selviää, että pohjalla elää esihistoriallinen hai, megalodon, joka on syyllinen sukellusveneitä kohdanneisiin hyökkäyksiin.

Lähteet 

Vuoden 2018 yhdysvaltalaiset elokuvat
Kiinalaiset elokuvat
Yhdysvaltalaiset tieteiselokuvat
Elokuvat haista
Yhdysvaltalaiset romaaneihin perustuvat elokuvat
3D-elokuvat
IMAX-elokuvat